S-2480/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. maí 2022, á hendur Þ-kk-þgf P-kk-þgf H-kk-þgf kt. [...], [...], Mosfellsbæ, fyrir:

I.

Umferðar- og fíkniefnalagabrot með því að hafa, miðvikudaginn 14. október 2020, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna ávana- og fíkniefna og slævandi lyfja (í blóði mældist vínandamagn 1,17 ‰, kókaín 295 ng/ml, tetrahýdrókannabínól 10 ng/ml, demoxepam 330 ng/ml, desmetýlklórdíazepoxíð 350 ng/ml, klórdíazepoxíð 2050 ng/ml og nordíazepam 100 ng/ml) um Álfheima við [...] í Reykjavík, þar sem lögregla stöðvaði aksturinn, og á sama tíma haft í vörslum sínum 7,44 gaf maríhúana sem hann framvísaði til lögreglu.

Telst háttsemi þessi varða við 1., sbr. 2. mgr. 48., 1. sbr. 2. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.

Umferðarlagabrot með því að hafa, miðvikudaginn 21. október 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist kókaín 265 ng/ml, tetrahýdrókannabínól 2,1 ng/ml, demoxepam 950 ng/ml, desmetýlklórdíazepoxíð 930 ng/ml, klórdíazepoxíð 1320 ng/ml og nordíazepam 320 ng/ml) um Skygginsbraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019

III.

Þjófnað með því að hafa, miðvikudaginn 23. desember 2020, í verslun [...]í [...] í Reykjavík, stolið þremur ilmvatnsglösum að samtals söluverðmæti 53.697 kr.

Telst háttsemi þessi varða við 1. mgr. 244. gr. almennra hegningarlaga nr. 19/1940.

IV.

Umferðarlagabrot með því að hafa, sunnudaginn 5. september 2021, ekið bifreiðinni [...] sviptur ökurétti um Fjarðarhraun við Flatahraun í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Verjandi ákærða krefst vægustu refsingar sem lög leyfa og hæfilegrar þóknunar sér til handa. Ákærði kveðst hættur að neyta vímuefna og áfengis og hafi snúið lífi sínu til betri vegar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 13. júlí 2022, var ákærða gert að greiða sektir með lögreglustjórasáttum 27. ágúst 2009 og 24. júní 2011 fyrir akstur undir áhrifum ávana- og fíkniefna, auk þess sem hann sætti tímabundinni ökuréttarsviptingu. Þá var ákærða gert að sæta fangelsi í 30 daga með dómi Héraðsdóms Suðurlands 13. júlí 2012 fyrir akstur sviptur ökurétti og akstur undir áhrifum ávana og fíkniefna, auk þess sem hann var sviptur ökurétti ævilangt.

Samkvæmt framlögðu sakavottorði lauk fullnustu refsingar dómsins 21. desember 2017. Þá var ákærða gert að greiða sekt með lögreglustjórasátt 8. júlí 2020 fyrir akstur sviptur ökurétti og akstur undir áhrifum ávana- og fíkniefna, auk þess sem hann sætti tímabundinni ökuréttarsviptingu. Loks var ákærða gert að sæta fangelsi í 9 mánuði með dómi Landsréttar 17. desember 2021 meðal annars fyrir akstur sviptur ökurétti og akstur undir áhrifum ávana- og fíkniefna, auk þess sem ævilöng ökuréttarsvipting ákærða var áréttuð. Að öðru leyti kemur sakarferill ákærða ekki til skoðunar við ákvörðun refsingar nú.

Brot ákærða samkvæmt ákæru voru framin áður en framangreindur dómur Landsréttar frá 17. desember 2021 var kveðinn upp og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940.

Verður því miðað við það að ákærða sé nú fjórða sinni, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur undir áhrifum ávana- og fíkniefna og í þriðja sinn fyrir akstur sviptur ökurétti.

Ákærði hefur játað brot sín skýlaus tog verður það metið honum til refsimildunar, sbr. 5. og 9. tölul. 1. mgr. 70. gr. almennra hegningarlaga nr. 19/1940.

Með hliðsjón af sakarefni máls þessa, dómvenju og ákvæðum 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði.

Með vísan til lagaákvæða í ákæru er á réttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1 95.3 00 krónur, að meðtöldum virðisaukaskatti, og 435.628 krónur í annan sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi fyrir Á-kk-þf B-kk-þf S-kk-þf aðstoðarsaksóknara.

K-kk-nf K-kk-nf aðstoðarmaður dómara kveður upp dóminn.

DÓMSORÐ:

Ákærði, Þ-kk-nf P-kk-nf H-kk-nf, sæti fangelsi í 4 mánuði.

Á réttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 1 95.3 00 krónur og 435.628 krónur í annan sakarkostnað.

K-kk-nf K-kk-nf